**NAČRT DELA ZA 5. RAZRED / 13. teden (9. 2. – 12. 2. 2021)**

*Drage učenke, dragi učenci!*

*Tokrat bo nov delovni teden nekoliko krajši, saj je za nami kulturni praznik. Upamo, da ste ga preživeli lepo, mogoče s knjigo v roki?*

*V tem tednu pa je tudi dan varne rabe interneta. Spet vas čakajo zanimive teme. Veselo na delo!*

 *Pozdravljamo vas vaše učiteljice Angelika, Vanja, Maja in Petra*

Tu je načrt dela:

**SLJ**

1. Za nami je 8. februar, Prešernov dan - **kulturni praznik**. Kako si ga praznoval? Mogoče z dobro knjigo, filmom, glasbo…?

Poišči kakšno zanimivost iz Prešernovega življenja in nam jo predstavi. Lahko pa nam predstaviš tudi koga od Prešernovih nagrajencev.

1. France Prešeren se je zelo zavzemal za ohranitev slovenskega jezika. Naštej nekaj slovenskih besed, ki ti lepo zvenijo.
2. Čas je, da se tudi ti »poigraš« s slovenščino. Preberi pesem Smetožer (DZ, stran 89) in premisli, kaj skrbi dečka Brina, ki jo je napisal. Skrbi tudi tebe?

Nato v pesmi obkroži vse samostalnike.

1. Samostalnikom lahko določimo **SPOL**. Poznamo kar tri! Natančno preberi »Jezikovni kotiček« v DZ na strani 92. Nato v zvezek napiši naslov SPOL SAMOSTALNIKA in preriši tri sličice (TISTA, TISTI, TISTO).

**Ustno** reši 1. vajo spodaj.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MAT**

1. Za ogrevanje greš lahko na Zabavno matematiko v spletni učilnici.

Si se ogrel?

1. Že prejšnji teden si spoznal števila nad milijonom. Zdaj boš nadaljeval.

**Pripravi DZ.** Samostojno reši strani 154 in 155. **Pozor**: Števila so res velika, zato pazi pri zapisovanju.

**\*NEOBVEZNO\*:** Zmnožku števil 576 in 93 prištej količnik števil 985 in 5. Za koliko je dobljeni rezultat manjši od milijona?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NIT**

1. **Zračni tlak**

Že prejšnji teden si spoznal lastnosti zraka. Izvedel si, da zrak s svojo težo pritiska na vse, česar se dotika. To imenujemo ZRAČNI TLAK. Naredil si nekaj vaj.

**Odpri DZ na strani 50**. Zagledal boš napravo, s katero merimo zračni tlak. Po njej smo te spraševali prejšnji teden. Res je, to je BAROMETER!

**V zvezek** napiši naslov **Barometer** in prepiši oba odstavka ob risbi barometra na strani 50. Imaš mogoče barometer doma? Oglej si ga.

1. **Dan varne rabe interneta:** po navodilih učiteljice

(Glej naš načrt dela za 10**.** teden in ponovi.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DRU**

**Srednji vek**

Še vedno ostajamo v srednjem veku. Tokrat bomo spoznali življenje v srednjeveških mestih.

Oglej si posnetek Nina potuje v srednji vek:

<https://www.youtube.com/watch?v=-2119mUSK6U>

Spoznaj srednjeveško Ljubljano:

<https://mgml.si/sl/programi/programi-sole/ucno-gradivo-gremo-v-srednji-vek/>

Oglej si, kako so v današnji Ljubljani pred nekaj leti organizirali srednjeveške dneve:

<https://www.youtube.com/watch?v=5mAaenKfcb4>

 Zanimivo, kajne?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GOS**

**Rastlinska vlakna**

**Lan**

Preberi v učbeniku na strani 43. Oglej si obe fotografiji.

Nato **v zvezek** napiši manjši naslov Lan. **Dopolni besedilo in ga prepiši**:

Vlakna so \_\_\_\_\_\_\_\_\_\_\_ od bombažnih. Pridobivajo jih iz stebel vitkih, \_\_\_\_\_\_\_\_ rastlin. Stebla je potrebno \_\_\_\_\_\_\_\_\_\_\_, treti in stepati, da se izluščijo vlakna. Iz njih izdelujemo \_\_\_\_\_\_\_\_\_\_\_\_ oblačila. Vlakna so izredno \_\_\_\_\_\_\_\_\_\_\_, zato iz njih izdelujejo tudi trpežne izdelke za dom in tehnične izdelke. V Sloveniji so lan včasih pridelovali v \_\_\_\_\_\_ \_\_\_\_\_\_\_\_\_\_\_\_\_, danes pa ga izdelujejo le še kot prikaz stare obrti.

**Nariši** posušen lan.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LUM**

Po navodilih učiteljice**.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne pozabi na **glasbo**, **šport, izbirne predmete** in **tuje jezike**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priporočamo:**

- Spletna stran šole Delo na daljavo, ustvarjanje učencev/ Športne vsebine/ Učenci učencem…. Lahko sodeluješ! osrj.foto@gmail.com -Interaktivne vaje.- Izodrom.-Druge izobraževalne vsebine (TV, splet).- Branje.- [www.safe.si/novice/](http://www.safe.si/novice/) Varne poti v šolo.